Lisas, milles kajastatakse 2017. aasta eelarve esialgset täitmist 31. märtsi 2017. aasta seisuga, ei ole puu- ja köögiviljasektori ning tootmiskohustusega sidumata otsetoetuste eelarveassigneeringute real eelnimetatud sihtotstarbelist tulu arvesse võetud. Tegemist on kõnealuste eelarveartiklitega seotud heakskiidetud assigneeringutega, mis on vastavalt 661,5 miljonit eurot ja 33 191,8 miljonit eurot.

Praegune eelarve täitmise tase, mis ületab kasutamisprofiili, tuleneb peamiselt asjaolust, et mitmed liikmesriigid on kiirendanud vabatahtliku tootmiskohustusega seotud toetusmeetmete rakendamist ning puuvillaga seotud märkimisväärse toetussumma maksmisest ühe liikmesriigi poolt.

Kulude ja eelarveassigneeringute võrdlus ei kajasta käesoleval juhul täielikult tegelikku olukorda põhitoetuskavale eraldatud sihtotstarbelise tulu tõttu (vt ka punkt 2 eespool). Eraldatud tulu arvesse võttes jäävad maksed 3 990,8 miljoni euro võrra allapoole täitmise profiili (vt lisa allmärkus (*)), kuid see tulemus on märkimisväärselt parem 2016. eelarveaasta sama aja tulemusest (9 641,7 suurune vahe).

Otsetoetusteks kasutatud assigneeringute summa oli kasutamisprofiiliga võrreldes 1 466,3 miljonit eurot väiksem. Võttes arvesse selle eelarvepeatüki jaoks eraldatud tulu (vt ka punkt 2 eespool), täheldatakse alakasutamist ligikaudu 3,5 miljardi euro ulatuses. Tuleb aga märkida, et 30,7 miljardi euro ärakasutamine 31. märtsiks 2017 on tegelikult suur edusamm võrreldes 24,4 miljardi euro kasutamisega samaks ajaks eelmisel aastal, mis oli 2013. aasta ühise põllumajanduspoliitika reformi kohaste otsetoetuste kavade rakendamise esimene aasta.

Kõnealune ülekasutamine tuleneb peamiselt eespool punktis 3.1.3 osutatud erakorralisest kohandamistoetusest, millega seoses deklareeritakse sealihasektori vastava abi kulud selles artiklis, samas kui eelarveassigneeringute kogusumma kantakse eelarveartiklisse 05 02 12 – Piim ja piimatooted. Tulemuseks on nimetatud artikli puhul heakskiidetud assigneeringute ülekasutamine, mis on kaetud assigneeringute ülekandmistest eelarveartiklist 05 02 12.

Eespool nimetatud kava ja piimatootmise vähendamise kava assigneeringute (eelarve kohaselt 150 miljonit eurot) kasutuselevõtuga seoses on kasutamisprofiilis arvestatud, et kulud jaotuvad ühtlaselt rahastamiskõlblikkuse perioodi jooksul kuni 30. septembrini 2017.

·eeskirjade eiramise eest nõuti sisse ligikaudu 63,4 miljonit eurot ja eelarveaasta lõpuks oodatakse ka sellele lisa;

·piimamaksust saadava tulu jääk ulatus 2,3 miljoni euroni.

Aastast 2016 aastasse 2017 üle kantud sihtotstarbeliste tulude summa oli 1 304 miljonit eurot.

Seega on EAGFi kulude katmiseks olemasolevad sihtotstarbelised tulud 2017. aasta 31. märtsi seisuga 1 930,5 miljonit eurot, millele lisanduvad eeldatavasti eelarveaasta jooksul kogutavad lisasummad.

5.Kokkuvõte

EAGFi 2017. aasta eelarveassigneeringute esialgne kasutamine kuni 31. märtsini 2017 näitab, et liikmesriikidele igakuiselt makstavad summad jäävad 1 409,2 miljoni euro võrra allapoole arvestuslikku kasutamisprofiili. See vahe on aga pärast 31. jaanuari 2017 märkimisväärselt vähenenud.

Olemasolevate sihtotstarbeliste tulude summa on juba 1 930,5 miljonit eurot ja sellele lisanduvad eeldatavasti eelarveaasta jooksul kogutavad lisasummad.

Praegu eeldab komisjon, et turuga seotud kulude ja otsetoetustega seotud eelarveassigneeringute kasutuselevõtt kiireneb eelolevatel kuudel, eelkõige teatavates liikmesriikides, ning et kõik otsetoetused makstakse 2017. aasta eelarve koostamisel eeldatud ajal. Lisaks on komisjon seisukohal, et aasta lõpuks laekuv sihtotstarbeline tulu on piisav, et katta nii puu- ja köögiviljasektori tootjaorganisatsioonide rakendusfondide kui ka põhitoetuskava kulud.